ཅན་ཐམས་ཅད་ཀྱི་དོན་དུ་འཇིག་རྟེན་ལས་འདས་པ་མཆོད་པའི་
283

ཨེ་ཝཾ་བཀའ་འབུམ་
ཕྱིར༑ ཚོགས་ཀྱི་སློབ་དཔོན་མཛད་དུ་གསོལ། ཞེས་གསོལ་བ་གདབ། སློབ་དཔོན་གྱིས་དྲི་བཟང་པོའི་ཆུ་དུང་ཕོར་དུ་བླུགས་ལ། ལས་ཐམས་ཅད་པའི་སྔགས་བརྒྱ་རྩ་བཟླས་ལ་སློབ་མ་ལ་གཏད་དོ། །བཞི་པ་ནི། སློབ་མ་དབྱུག་སྔོན་ཅན་གྱི་ང་རྒྱལ་
འཛིན་པ་དུང་ཕོར་དང་ལྡན་པས་སྒོ་དྲུང་དུ་སོང་ནས། ཚོགས་འཁོར་ལ་འདུ་བའི་རྣལ་འབྱོར་པ་རྣམས་ལ་བརྡ་དང་བརྡའི་ལན་བྱ་སྟེ། ལས་ཀྱི་རྡོ་རྗེས་ལག་པ་གཡོན་པའི་མཐེའུ་ཆུང་བསྟན་ནས། ཁྱེད་འོངས་སམ་འདྲི། ལན་དུ་རྣལ་འབྱོར་པ་རྣམས་ཀྱིས་
གཡས་པའི་གུང་མཛུབ་གཉིས་བསྟན་ནས་འོངས་སོ་བྱ། དེ་བཞིན་དུ། འདྲི་བ་པོས་གཡོན་རྡོ་རྗེ་ཁུ་ཚུར་དུ་བྱས་པའི་གུང་མཛུབ་གཉིས་ཀྱི་བར་དུ། མཐེ་བོང་བཅུག་ལ་བསྟན་ནས་བདེའམ་བྱ། ཕྱག་རྒྱ་སྔར་བཞིན་ལས་བདེའོ་ཞེས་ལན་བྱ། དེ་བཞིན་དུ་
འདྲི་བ་པོས་སྲིན་ལག་ཐད་སོར་བརྐྱང་སྟེ་བསྟན། ལན་དུ་མཐེའུ་ཆུང་བརྐྱང་། འདྲི་བ་པོས་གུང་མོ་གྱེན་དུ་བསྟན། ལན་དུ་མཛུབ་མོ་ཐད་ཀར་བརྐྱང་། འདྲི་བ་པོས་སྲིན་ལག་ནམ་མཁར་འཕྱར། ལན་དུ་ལག་པས་རང་གི་མགྲིན་པ་ལ་རེག འདྲི་བ་
པོས་གོས་གྱོན་པའི་ཚུལ་བྱ། ལན་དུ་མཐེའུ་ཆུང་མཐེ་བོས་མནན་ནས། སོར་མོ་དབུས་མ་གསུམ་གྱེན་དུ་བསྒྲེང་། འདྲི་བ་པོས་རང་གི་ནུ་མ་ལ་རེག ལན་དུ་དཔྲལ་བར་རེག འདྲི་བ་པོ་ས་གཞི་ལ་རེག ལན་དུ་ས་གཞི་ལ་འཁོར་ལོ་རྩིབས་བཞི་པ་བྲི་
བའི་ཚུལ་བྱ། འདྲི་བ་པོས་ཁྲོ་གཉེར་བསྡུས་ཏེ་བསྟན། ལན་གཙུག་ཕུད་དགྲོལ་བའི་ཚུལ་བྱ། འདྲི་བ་པོས་དཔྲལ་བར་རེག ལན་དུ་ལྟག་པ་བསྟན། འདྲི་བ་པོས་རྐང་མཐིལ་ལ་རེག ལན་དུ་སྒང་འཕན་པའི་སྟངས་བྱ། དེ་ལྟར་བརྡ་མི་ཤེས་པ་རྣམས་
284

এআ
ཉེར་དགུ་
།ཕྱིར་བསྐྲད་ལ། ཤེས་པ་རྣམས་ཀྱིས་མགྲིན་གཅིག་ཏུ། ཁྱོད་ཀྱི་དམ་ཚིག་ལ་ནི་ཁྲོ་བོ་དབྱུག་པ་སྔོན་པོ་མཛེས། །དངོས་གྲུབ་ཕྱག་ན་དབྱུག་ཏོ་རིན་ཆེན་བཅིངས་པ་འཛིན། །དཔལ་ལྡན་དཔའ་བོ་དཔའ་མོ་འདུ་བར་འཁོར་
སྒྲོལ་ཁུམས། །མཁའ་མཛེས་རྣལ་འབྱོར་པ་ཡི་ནང་དུ་བདག་ཐོངས་ཤིག །ཅེས་ལས་ཀྱི་རྡོ་རྗེ་ལ་གསོལ་བ་གདབ། དེས་ཀྱང་། འདི་རྣམས་ཆོས་ལ་བཟང་པོར་ལྟོས། །ཞེས་སོགས་བརྗོད་ཅིང་། དུང་ཆོས་ཀྱི་ཆུས་ཁ་བཤལ་བྱིན་ལ་ནང་དུ་རིམ་གྱིས་
༜བཏང་ནས། རྒན་རིམ་གྱིས་གྲལ་ལ་འཁོད་དུ་གཞུག་གོ །ལྔ་པ་ནི། ལས་ཀྱི་རྡོ་རྗེས་ཞུ་འབུལ་བ་ལག་ལེན་ལྟར་བྱའོ། །དྲུག་པ་ནི། རྡོ་རྗེ་སེམས་དཔའི་བསྒོམ་བཟླས་ཀྱིས་རྒྱུད་སྦྱང་བར་བྱའོ། །དངོས་གཞི་ལ་དྲུག ཏིང་ངེ་འཛིན་གྱི་དཀྱིལ་འཁོར་
མཆོད་པས་ཚིམ་པ། ཡེ་ཤེས་ཀྱི་དཀྱིལ་འཁོར་བདུད་རྩི་མྱང་བས་ཚིམ་པ། ཕྱི་རོལ་གྱི་འབྱུང་པོ་གཏོར་མས་ཚིམ་པ། དམ་ཚིག་དང་ལྡན་པའི་རྣལ་འབྱོར་པ་རྣམས་ཁ་ཟས་ཀྱིས་ཚིམ་པ། སྐྱེ་མཆེད་ཀྱི་ལྷ་གླུ་གར་གྱིས་ཚིམ་པ། ལུས་ཀྱི་དཀྱིལ་འཁོར་
ལྷན་སྐྱེས་ཀྱི་བདེ་བས་ཚིམ་པའོ། །དང་པོ་ནི་ཚོགས་ཀྱི་ཞིང་སྤྱན་དྲངས་པ་ནས་བཟླས་པའི་བར་རང་རང་གི་སྒྲུབ་ཐབས་ལྟར་བྱའོ། །གཉིས་པ་ནི། མདུན་གྱི་མཆོད་པ་རྣམས་བསང་སྦྱངས་བྱིན་གྱིས་བརླབས། མདུན་གྱི་དཀྱིལ་འཁོར་སྒྲུབ་པའི་
མཎྜལ། ཡན་ལག་བཞི་རྫོགས་སུ་བསྒྲུབ་ལ། ཕྱི་དང་ནང་དང་བསྟོད་པའི་མཆོད་པ་རྣམས་དབུལ། གསུམ་པ་ནི། སོ་སོའི་སྒྲུབ་ཐབས་ལྟར་འཇིག་རྟེན་དང་འཇིག་རྟེན་ལས་འདས་པ་རྣམས་ལ་གཏོར་མ་དབུལ། བཞི་པ་ནི། ལས་ཀྱི་རྡོ་རྗེས་མེ་ཏོག་
285

ལ་སོགས་པའི་ཉེར་སྤྱོད་ལྔས་མཆོད་ནས། ཚོགས་འཁོར་གྱི་ཡོ་བྱད་རྣམས་མདུན་དུ་འདུ་བྱས་ལ་བྱིན་བརླབ་ཞུ། སློབ་དཔོན་གྱིས་བདུད་རྩི་གཏོར་ཞིང་བྱིན་གྱིས་བརླབས། ཐམས་ཅད་ལ་བདུད་རྩི་སྦྲེངས། ཐམས་ཅད་ཀྱིས་ཕུད་དཀྱིལ་འཁོར་དང་
གཏོར་མ་རྣམས་ལ་ཕུལ་ནས། སོ་སོའི་གཏོར་སྔགས་ཀྱིས་བསྔོ། དེ་ནས་ལས་ཀྱི་རྡོ་རྗེས། སྣོད་ཆང་གིས་བཀང་བ་སོ་སོའི་མདུན་དུ་བཞག་པ་ལ། ཕྱག་དང་པད་སྐོར་སྔོན་དུ་འགྲོ་བས། འདིར་ནི་ཆོས་རྣམས་བཟང་པོར་ལྟོས། །འདུས་པ་རྣམས་ལ་
ཐེ་ཚོམ་མེད། །བྲལ་ཟེ་ཁྱི་དང་གདོལ་པ་ཡང་། །རང་བཞིན་གཅིག་པ་ཉིད་དུ་ཟོ། །ཞེས་བརྗོད་ལ་ལག་པ་གཡས་པས་ཐོད་པ་བཟུང་། གཡོན་པས་མཐེའུ་ཆུང་དང་མཐེ་བོས་ཤ་ཅུང་ཟད་བཟུང་ལ། སོར་མོ་དབུས་མ་གསུམ་རྩེ་གསུམ་དུ་བསྒྲེང་བ་ཐོད་
པ་ལ་བཀབ་ལ་དབུལ། ལེན་པ་པོས་ཀྱང་པད་སྐོར་དང་། བདེ་གཤེགས་ཆོས་ལ་རིན་ཐང་མེད། །འདོད་ཆགས་ལ་སོགས་དྲི་མ་བྲལ། །གཟུང་དང་འཛིན་པ་རྣམ་པར་སྤངས། །དེ་བཞིན་ཉིད་ལ་གུས་ཕྱག་འཚལ། །ཞེས་བརྗོད་ཅིང་བླང་། གཉིས་ ཨཽ
ཀས་ཨ་ཧོ་སུ་ཁ་ཞེས་བརྗོད་ལ། ཟས་རྣམས་རིམ་པ་བཞིན་དྲང་ཞིང་རྣལ་འབྱོར་དང་ལྡན་པས་ཚིམ་པར་བྱའོ། །ལྔ་པ་ནི། ཀོལླ་ཨི་རི་ལ་སོགས་པ་རྡོ་རྗེའི་གླུ་གར་ཡང་གྲུབ་ན་བྱ་ཞིང་། མི་ཤེས་ན་མ་བྱས་ཀྱང་ཆོག་གོ །དྲུག་པ་ནི། སྙིང་གར་ཆང་
ཅུང་ཟད་བསྐུས་ལ་མཉེས་ཏེ། སྙིང་གར་ཡི་དམ་ཡབ་ཡུམ་དང་། སྤྱི་བོར་བླ་མ་རྣམས་གསལ་བཏབ་ནས། སྣང་བ་ཐམས་ཅད་ལྷའི་དཀྱིལ་འཁོར་དུ་དྲན་པས་བདེ་སྟོང་གི་ཏིང་ངེ་འཛིན་ལ་བློ་བཞག་གོ །རྗེས་ལ་དྲུག ལྷག་མའི་གཏོར་མ་གཏོང་
ཨེ་ཝཾ་བཀའ་འབུམ་

སུམ་ཅུ་ཐམ་པ་
།བ། བཀྲ་ཤིས་བརྗོད་པ། ལྷག་ཆང་ཁ་བསྐང་བ། སྨོན་ལམ་གདབ་པ། མགྲོན་གཤེགས་སུ་གསོལ་བ། བསྔོ་བ་བྱས་ཏེ་ལས་ཀྱི་རྗེས་བསྡུ་བའོ། །དང་པོ་ནི། ལོངས་སྤྱད་པའི་ལྷག་མ་མཐའ་དག་བསེ་དང་རིན་པོ་ཆེའི་
སྣོད་མ་ཡིན་པ། ཤིང་གཞོང་ལ་སོགས་པའི་སྣོད་དུ་བསྡུས་པ་སློབ་དཔོན་གྱི་མདུན་དུ་བཞག་ལ། མ་ད་ན་ཅུང་ཟད་འཐུངས་ཏེ། ལག་པ་འབར་བའི་ཕྱག་རྒྱ་བཅས་པའི་ནང་ནས། ངག་ཏུ་ཥྚཱཾ་ཞེས་པའམ་ཨཻ་ཞེས་བརྗོད་པ་དང་བསྟུན་ལ། གཏོར་མ་ལ་ཁ་
ཕྲུ་བཏབ་ལ་ཡི་གེ་གསུམ་པ་དང་ཨ་ཀཱ་རོའི་སྔགས་ཀྱིས་བྱིན་གྱིས་བརླབ། ཨོཾ་ཨུཙྪིཥྚ་བ་ལིཾ་ཏ་བྷཀྵ་སཱི་སྭཱ་ཧཱ། ཞེས་ལན་གསུམ་མམ་བདུན་བརྗོད་དེ། ལྷག་མ་ལ་དབང་བའི་འབྱུང་པོ་རྣམས་ཚིམ་པར་བསམ། གཉིས་པ་ནི། རྡོ་རྗེ་དྲིལ་བུ་འཛིན་པས་
ཀཽལླ་ཨི་རེ་ཊཋི་ལ་སོགས་པ་རྡོ་རྗེའི་གླུ་དང་། ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ། །ཞེས་སོགས་བརྗོད་དོ། །གསུམ་པ་ནི། འཇིག་རྟེན་པའི་གཏོར་མ་རྣམས་མཚན་མོ་ཡིན་ན་གྲིབ་གནོན་བསྲུང་བའི་ཕྱིར་དཔལ་འབར་བཙུགས་ནས་ས་
གཙང་སར་དོར་ལ་བཏང་ལ། མདུན་གྱི་དཀྱིལ་འཁོར་ལ་མཆོད་བསྟོད་བྱ་སྟེ། ཡི་གེ་བརྒྱ་པ་བརྗོད་པས་ལྷག་ཆད་ཁ་བསྐང་། བཞི་པ་ནི། རང་རང་གི་གཞུང་ལས་འབྱུང་བ་ལྟར་འཁོར་གསུམ་ཡོངས་སུ་དག་པའི་བསྔོ་བས་རྒྱས་གདབ། ལྔ་པ་
ནི༑ དཀྱིལ་འཁོར་གྱི་ཡེ་ཤེས་པ་གཤེགས་སུ་གསོལ། དམ་ཚིག་པ་བདག་ལ་བསྡུས་ཏེ། བདག་བསྐྱེད་ཀྱི་ཡེ་ཤེས་པ་ནི་གཤེགས་སུ་གསོལ་བར་མི་བྱའོ། །དྲུག་པ་ནི་བདག་བསྐྱེད་བསྡུས་ནས། རང་ཐུན་མཚམས་ཀྱི་ཧེ་རུ་ཀར་མོས་པས། སྐྱེ་མཆེད་
287

སྐུ་གསུང་ཐུགས་བྱིན་གྱིས་བརླབས་ནས་བསྲུང་བ་བྱའོ། །དྲུག་པ་བསླབ་བྱ་ནི། དེ་ལྟ་བུའི་ཚོགས་ཀྱི་འཁོར་ལོ་དེ་དག་ལ། རྡོ་རྗེ་འཆང་གིས་བཅས་པའི་བསླབ་བྱ་རྣམས་ཆེས་བསྲུང་བ་གལ་ཆེ་བས། དེ་དག་མན་ངག་སྙེ་མ་ལྟར་བཤད་ན། ཟས་ལ་
ལྕེས་མི་གདགས་པར་མང་དུ་བཟའ། སྐོམ་ཅི་སྙེད་པ་བཏུང་། སྣོད་སྟོངས་པར་མི་བཞག ཟས་ས་རྗེན་ལ་མི་བཞག ཚོགས་ཀྱི་གཙོ་བོ་ལ་སྣོད་གཉིས། གཞན་ལ་རེ་རེ། བདེ་མཆོག་ལྟར་ན་ཐམས་ཅད་སྣོད་གཅིག་ཏུ་བཟའ། སྣོད་མུ་དང་ཁད་ཆད་
དུ་མི་དགང་། འདྲེན་པ་དང་ལེན་པ་ཐམས་ཅད་ལག་པ་གཉིས་ཀས་དྲངཞིང་གཉིས་ཀས་བླང་། ཚོགས་ཀྱི་གཙོ་བོ་ལ་འདྲེན་པ་དང་ལེན་པ་ན་ཕྱག་བྱ། འགྲོ་ན་ཚོགས་ཀྱི་གཙོ་བོ་ལ་ཕྱག་བྱས་ཏེ་ཞུ། འོངས་པ་ན་ཕྱག་བྱ། གཞན་ཡང་བྱ་བ་ཞུ་བ་ཐམས་
ཅད་ཕྱག་བྱས་ཏེ་ཞུ། སྤྱོད་ལམ་གྱི་ཤུགས་ཀྱིས་འགྲོ་དགོས་པ་བྱུང་ན་མི་དགག བྲེལ་བ་གཞན་བྱུང་ནས་འགྲོ་དགོས་བྱུང་ན། མཁྱེན་པར་གསོལ་བཟོད་པར་གསོལ་ཏེ་འགྲོ། རྩོད་པ་བྱེད་པ་བྱུང་ན་གདོན། འདོན་མ་ནུས་ན་རང་གཞན་དུ་འགྲོ། གཙོ་
བོས་བཀའ་མ་བསྒོས་པར་སྟན་ལ་མི་འདུག གླུ་གར་དང་རོལ་མོོ་དང་། དྲིས་ལན་དང་མ་ལེགས་པར་སྨྲ་བར་མི་བྱ། རྐང་པ་བརྐྱངས་ཏེ་མི་འདུག ལུས་མ་བསྡམས་པར་མི་འདུག བཟའ་བཏུང་དང་རྣལ་འབྱོར་ཕོ་མོ་ལ་ཆགས་པར་མི་བྱ། འཇིགས་
པ་དང་དོགས་པ་དང་ངོ་ཚ་བ་དང་། གཙང་མི་གཙང་གི་རྣམ་རྟོག་དང་བཟང་མི་བཟང་གི་རྣམ་རྟོག་ལ་འཛེམ་པར་མི་བྱ། རྣལ་འབྱོར་ཕོ་མོ་ལ་མ་གུས་པ་དང་སྐུར་བ་མི་གདབ། སྤྱོད་པའི་བརྟུལ་ཞུགས་ལ་སྐྲག་པར་མི་བྱ། ཟས་ལ་སྐོམ་པ་དང་ཆགས་པ་
ཨེ་ཝཾ་བཀའ་འབུམ་

སོ་གཅིག་
།དང་འཚག་གི་ཕྱིར་མི་བཟའ། འདུ་འཛིའི་གཏམ་དང་། ཉན་ཐོས་ཀྱི་བསླབ་བྱ་དང་། རིགས་ངན་དང་སྨད་འཚོངས་མའི་གཏམ་མི་བྱ། ཉོན་མོངས་པའི་སེམས་མི་བསྐྱེད། ལས་དང་པོ་པས་ཀྱང་དྲན་པ་ཉེ་བར་གཞག་སྟེ་
སྤྱོད་པ་གར་ཡང་མ་དག་པ་མི་བྱ། ཟས་ཀྱིས་ལུས་མ་འབྱོངས་པ་དང་། གཏོར་མ་མ་ཐོང་བར་ཕྱིར་མི་འགྲོ། མ་ཞུས་པ་དང་བསྔོ་བ་སྨོན་ལམ་མ་བྱས་པར་མི་ཉལ། ཡོན་བདག་གིས་ཀྱང་བཟའ་བཏུང་གིས་ཚིམ་པར་མི་འགྱུར་བའི་མགྲོན་སྤྱན་མི་
དྲྀང་༑ སྤྱན་དྲངས་པ་རྣམས་ཟས་ཀྱིས་ཚིམ་པར་བྱ། ཕན་ཚུན་རྩོད་པ་དང་ཤགས་མི་བྱ། ནང་དུ་ཞུགས་པ་ཐམས་ཅད་ཀྱིས་གསང་ཐུབ་པར་བྱའོ། །ཞེས་པ་ལྟར་དྲན་པ་དང་ཤེས་བཞིན་ལྡན་པས་བག་ཡོད་པའི་རྣལ་འབྱོར་བྱའོ། །གསུམ་པ་དགོས་པ་
ནི༑ འཇིག་རྟེན་དང་འཇིག་རྟེན་ལས་འདས་པའི་མཁའ་འགྲོ་རྣམས་མཆོད་པ་དང་། བདག་ཉིད་ཀྱི་རྒྱུད་ལ་ཚོགས་བསག་པ་དང་། དམ་ཚིག་གི་ཉམས་ཆགས་འདག་པ་ལ་སོགས་པ་མཐའ་ཡས་ཏེ། རྡོ་རྗེ་གུར་གྱི་རྒྱུད་དུ་ཤེས་པར་བྱའོ། །བཞི་པ་
ནི༑ ཕྱི་རོལ་གྱི་བྲིས་སྐུ་ལ་སོགས་པ་ལྷར་དམིགས་ཏེ་མཆོད་པས་ཚོགས་རྫོགས་པར་འདོད་ན། རང་གི་ལུས་ཀྱི་ཕུང་ཁམས་སྐྱེ་མཆེད་ཐམས་ཅད་རང་བཞིན་གྱི་ལྷར་གནས་པ། ཆོ་གས་གསལ་བཏབ་ནས་མཆོད་ན། ཚོགས་རྫོགས་པ་ལྟ་སྨོས་ཀྱང་ཅི་
དགོས་ཏེ། བྱམས་པ་སེང་གེ་སྒྲའི་མདོ་ལས། གང་སངས་རྒྱས་མཆོད་པ་བས་བདག་ཉིད་མཆོད་པར་བྱའོ། །ཞེས་སོགས་གསུངས་པའི་ཕྱིར་རོ། །དམ་ཚིག་གི་རྫས་རྣམས་ལའང་ལྷའི་རྣལ་འབྱོར་ལ་སྐད་ཅིག་ཀྱང་མ་ཡེངས་པར། དྲན་པ་རྒྱུན་
289

ཨེ་ཝཾ་བཀའ་འབུམ་
ཆགས་དང་ལྡན་པས་ལོངས་སྤྱད་ན། ཚོགས་རྫོགས་པའི་མཆོག་ཏུ་འགྱུར་ཏེ། དཔེར་ན། མཁའ་ལྡིང་དུ་འདུ་ཤེས་མ་འཁྲུལ་བས་དུག་ཟོས་ཀྱང་ཉེས་པས་མི་གོས་ལ། བཅུད་ལེན་གྱི་མཆོག་ཏུ་འགྱུར་བ་ལྟར་རོ། །ཨཱརྻ་དེ་བས་ཀྱང་། ནམ་མཁའ་
ལྡིང་དུ་བསྒོམས་པ་ཡིས། །དུག་རྣམས་ཐམས་ཅད་ཟ་བར་བྱེད། །ཅེས་ཏེ། མཁའ་ལྡིང་བསྒོམས་ནས་དུག་ཟ་བ་ལ། མཁའ་ལྡིང་གི་འདུ་ཤེས་མ་འཁྲུལ་བ་དགོས་པ་ལྟར། ལྷར་འདུ་ཤེས་ནས་ཚོགས་ཀྱི་ཡོ་བྱད་ལ་ལོངས་སྤྱོད་པ་ལའང་། ལྷའི་ང་
རྒྱལ་ལས་སྐད་ཅིག་ཀྱང་མ་བྲལ་བར་རྒྱུན་ཆགས་སུ་ངེས་པར་དགོས་པ་ནི། གནད་ཀྱི་དོན་དུ་གོ་བར་བྱ་སྟེ། རྒྱས་པར་ན། ཆོས་ཀྱི་རྗེ་ས་སྐྱ་པཎྜི་ཏས་མཛད་པའི་ཚོགས་ཀྱི་འཁོར་ལོའི་ཆོ་གར་ཤེས་པར་བྱའོ། །ཟག་མེད་བདེ་བའི་རྣམ་རོལ་རྡོ་རྗེ་
འཆང་༑ །མཐའ་ཡས་རིགས་ཀྱི་རྣམ་རོལ་ལྷག་པའི་ལྷ། །རྨད་བྱུང་ཕྲིན་ལས་རྣམ་རོལ་སྲུང་མ་རྣམས། །མཉེས་བྱེད་ཀུན་བཟང་རྣམ་རོལ་འདི་བྲིས་པས། །མཐའ་ཡས་དགེ་བ་བདག་གིས་གང་ཐོབ་དེས། །དཔག་ཡས་འཁོར་བར་འཁྱམས་པའི་
སེམས་ཅན་རྣམས། །བསམ་ཡས་རྡོ་རྗེ་ཐེག་པའི་ལམ་ཞུགས་ནས། །བགྲང་ཡས་ཡི་དམ་ལྷ་རྣམས་མཉེས་བྱེད་ཤོག །ཅེས་པ་འདི་ཡང་རྨད་དུ་བྱུང་བའི་བསོད་ནམས་ལ་དབང་འབྱོར་ཞིང་། སྡེ་སྣོད་དང་རྒྱུད་སྡེ་མཐའ་ཡས་པའི་ཐོས་བསམ་མཐར་
སོན་ནས། འཇིག་རྟེན་གྱི་བྱ་བ་ངན་སྐྱུགས་ལྟར་གཟིགས་ཏེ། རྩེ་གཅིག་ཏུ་སྒྲུབ་པ་ལ་མི་ལྷོད་པའི་བརྟུལ་ཞུགས་བཟུང་བ། ཉམས་དང་རྟོགས་པ་མཐའ་ཡས་པ་ལ་མངའ་འབྱོར་བའི་རྣལ་འབྱོར་པ་ཆེན་པོ། བླ་མ་གྲགས་པ་རིན་ཆེན་པའི་བཀའ་རྒྱང་རིང་
290

།པོ་ནས་གནང་བ་ལ་བརྟེན་ནས་ཤེས་བྱའི་དཀྱིལ་འཁོར་མཐའ་ཡས་པ་ལ་བསྙེལ་བ་མི་མངའ་བའི་མཁྱེན་རབ་ཅན། ཆོས་ཀྱི་རྗེ་དཔལ་ལྡན་བླ་མ་དམ་པ་ཡེ་ཤེས་ཀྱི་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་གུས་པར་
བླངས་ལ།
སོ།། ༈ །རྗེ་བཙུན་བླ་མ་དམ་པ་མཆོད་པའི་ཆོ་ག་བསོད་ནམས་རབ་རྒྱས་ཞེས་བྱ་བ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །དགེ་ལེགས་ཆོས་སྐུའི་ཆུ་གཏེར་ལས་འོངས་བསོད་ནམས་བརྒྱ་ཡི་དཔལ་ཡོན་ཅན། །ཕུན་ཚོགས་ལོངས་
༈སྐུའི་ཡིད་བཞིན་ནོརམཆོག་སྐྱེ་དགུའི་ཅི་བསམ་ལྷུན་གྲུབ་སྟེ། །རྨད་བྱུང་སྤྲུལ་སྐུའི་རྒྱལ་མཚན་རྩེར་སོན་ཕྲིན་ལས་གཟི་འོད་རབ་འཕྲོས་པས། །གདུལ་བྱའི་དོན་སྒྲུབ་དབང་གི་རྒྱལ་པོ་དཔལ་ལྡན་བླ་མ་ལ་ཕྱག་འཚལ། །རབ་འབྱམས་ཕྱོགས་བཅུའི་རྒྱལ་ཆི
བ་མཆོད་པ་བས། །རྗེ་བཙུན་བླ་མའི་བ་སྤུ་གཅིག་མཆོད་པས། །བསོད་ནམས་ཕུང་པོ་ཁྱད་པར་འཕགས་སོ་ཞེས། །ཁྱབ་བདག་རྡོ་རྗེ་འཆང་གིས་གསུངས་པའི་ཕྱིར། །དད་པའི་དཔལ་འབར་སྐལ་ལྡན་གང་ཟག་གིས། །དངོས་གྲུབ་དཔལ་འབར་དྲིན་
ཆེན་ཆོས་ཀྱི་རྗེ། །བཀྲ་ཤིས་དཔལ་འབར་མཆོད་པའི་ཡོ་བྱད་ཀྱིས། །བསོད་ནམས་དཔལ་འབར་སླད་དུ་མཆོད་པར་རིགས། །འདིར་དངོས་གྲུབ་དང་ཡོན་ཏན་ཐམས་ཅད་ཀྱི་རྩ་བ་བླ་མ་དམ་པ་མཆོད་པའི་ཚུལ། དཔལ་འཁོར་ལོ་བདེ་མཆོག་རྩ་བ་དང་
ཤཱཀྱའི་དགེ་སློང་ཀུན་དགའ་བཟང་པོས་རྣམ་འགྱུར་གྱི་ལོ་སྣྲོན་གྱི་ཟླ་བའི་ཉེར་ལྔ་ལ་དགེ་ལྡན་ས་བཟང་གི་དབེན་གནས་སུ་སྦྱར་བ་དགེ་ལེགས་མཆོག་ཏུ་གྱུར་ཅིག། །